CELEX: C2005/182/29
Language: et
Date: 2005-07-23 00:00:00
Title: Euroopa Kohtu otsus (esimene koda) 26. mai 2005. aasta kohtuasjas C-77/04 (Cour de cassation'i eelotsusetaotlus): Groupement d'intérêt économique (GIE) Réunion européenne jt. versus Zurich España, Société pyrénéenne de transit d'automobiles (Soptrans) (Brüsseli konventsioon — Artikli 6 punkti 2 ja II jaotise 3. jao sätete tõlgendamise taotlus — Kohtualluvus kindlustusasjade puhul — Kolmanda osalisega tagatise realiseerimise või muu kolmandate isikutega seotud menetlus kindlustusandjate vahel — Mitmekordne kindlustus)

23.7.2005   
            
            
               ET
            
            
               Euroopa Liidu Teataja
            
            
               C 182/15
            
         
      EUROOPA KOHTU OTSUS
   
   (esimene koda)
   26. mai 2005. aasta
   kohtuasjas C-77/04 (Cour de cassation'i eelotsusetaotlus): Groupement d'intérêt économique (GIE) Réunion européenne jt. versus Zurich España, Société pyrénéenne de transit d'automobiles (Soptrans) (1)
   
   (Brüsseli konventsioon - Artikli 6 punkti 2 ja II jaotise 3. jao sätete tõlgendamise taotlus - Kohtualluvus kindlustusasjade puhul - Kolmanda osalisega tagatise realiseerimise või muu kolmandate isikutega seotud menetlus kindlustusandjate vahel - Mitmekordne kindlustus)
   (2005/C 182/29)
   Kohtumenetluse keel: prantsuse
   Kohtuasjas C-77/04, mille esemeks on 3. juuni 1971. aasta protokolli 27. septembri 1968. aasta konventsiooni kohtualluvuse ja kohtuotsuste täitmise kohta tsiviil- ja kaubandusasjades tõlgendamise kohta Euroopa Kohtus alusel Cour de cassation'i (Prantsusmaa) 20. jaanuari 2004. aasta otsusega esitatud eelotsusetaotlus, mis saabus Euroopa Kohtusse 17. veebruaril 2004, menetluses Groupement d'intérêt économique (GIE) Réunion européenne jt.
      v.
      Zurich España, Société pyrénéenne de transit d'automobiles (Soptrans), tegi Euroopa Kohus (esimene koda), koosseisus: koja esimees P. Jann ning kohtunikud N. Colneric, J. N. Cunha Rodrigues (ettekandja), M. Ilešič ja E. Levits; kohtujurist F. G. Jacobs, kohtusekretär ametnik K. H. Sztranc, 26. mail 2005 otsuse, mille resolutiivosa on järgmine:
   
               1.
            
            
               Kindlustusandjate vahelisele mitmekordsel kindlustusel põhinevale tagatise realiseerimise nõudele ei kohaldata 27. septembri 1968. aasta konventsiooni kohtualluvuse ja kohtuotsuste täitmise kohta tsiviil- ja kaubandusasjades, mida on muudetud 9. oktoobri 1978. aasta konventsiooniga Taani Kuningriigi, Iirimaa ning Suurbritannia ja Põhja-Iiri Ühendkuningriigi ühinemise kohta, 25. oktoobri 1982. aasta konventsiooniga Kreeka Vabariigi ühinemise kohta, 26. mai 1989. aasta konventsiooniga Hispaania Kuningriigi ja Portugali Vabariigi ühinemise kohta ja 29. novembri 1996. aasta konventsiooniga Austria Vabariigi, Soome Vabariigi ja Rootsi Kuningriigi ühinemise kohta, II jaotise 3. jao sätteid.
            
         
               2.
            
            
               Nimetatud konventsiooni artikli 6 punkti 2 kohaldatakse mitmekordsel kindlustusel põhinevale tagatise realiseerimise nõudele niivõrd, kuivõrd põhinõude ja tagatise realiseerimise nõude vahel on seos, mis lubab järeldada, et tegemist pole kohtualluvuse muutmise kuritarvitamisega.
            
         
      (1)  ELT C 85, 3.4.2004.